ΓΡΑΠΤΗ ΕΡΩΤΗΣΗ E-3089/01

υποβολή: Erik Meijer (GUE/NGL) προς την Επιτροπή

(13 Νοεμβρίου 2001)

Θέμα: Η ισότιμη καταπολέμηση του ιού του AIDS και των τροπικών ασθενειών αφενός και της ασθένειας του άνθρακα αφετέρου, μέσω της ίσης πρόσβασης όλων στις φαρμακευτικές αγωγές

1. Έχει λάβει γνώση η Επιτροπή της είδησης που δημοσίευσε η ολλανδική εφημερίδα Trouw της 20ης Οκτωβρίου 2001, με τίτλο Ο άνθρακας αναγκάζει τις ΗΠΑ να παραβιάζουν δικαιώματα ευρεσιτεχνίας Miltvuur dwingt VS tot patentbreuk, dagblad Trouw zaterdag 20.10.2001, σύμφωνα με την οποία τόσο στις ΗΠΑ όσο και στον Καναδά εγείρονται φωνές που ζητούν να παραβιασθούν τα δικαιώματα ευρεσιτεχνίας της Bayer όσον αφορά το φάρμακο ciproflaxin κατά του άνθρακα·

2. Μπορεί να επιβεβαιώσει η Επιτροπή το γεγονός ότι η ως άνω αλλαγή πολιτικής έχει ως στόχο το να επιτραπεί η παραγωγή ενός ισοδύναμου προς το ciproflaxin φαρμάκου, λόγου χάριν από την εταιρεία Ranbaxy στις Ινδίες ή από καναδική εταιρεία, στην οποία η καναδική κυβέρνηση έχει ήδη παραγγείλει 900 000 δισκία μιας πιο φθηνής μορφής του φαρμάκου·

3. Συμμερίζεται η Επιτροπή την άποψη ότι πρόκειται για μια ευνοϊκή εξέλιξη, δεδομένου ότι ηγεία του πληθυσμού των ΗΠΑ και του Καναδά τάσσεται έτσιπεράνω των οικονομικών συμφερόντων της φαρμακευτικής βιομηχανίας και ότι η συμφωνία Trips Agreement η οποία προστατεύει την πνευματική ιδιοκτησία της φαρμακευτικής βιομηχανίας μπορεί τώρα να παρακαμφθεί επειδή οι κυβερνήσεις των ΗΠΑ και του Καναδά κρίνουν ότι πρόκειται για εθνική έκτακτη ανάγκη·

4. Συμμερίζεται η Επιτροπή την άποψη ότι η ως άνω νόμιμη παραβίαση του νόμου περί δικαιωμάτων ευρεσιτεχνίας θα μπορούσε να προσλάβει κάποια χροιά κυνισμού εάν συγχρόνως δεν επιτραπεί γενναιόδωρα στις αναπτυσσόμενες χώρες να παρακάμψουν επίσης τη νομοθεσία της Trip Agreement περί δικαιωμάτων ευρεσιτεχνίας, λόγω της μόνιμης κατάστασης εκτάκτου ανάγκης που έχει δημιουργήσει στις χώρες αυτές η επιδημία του AIDS και η προ πολλού συνεχιζόμενη μαζική εξάπλωση θανατηφόρων τροπικών ασθενειών, ούτως ώστε να μπορέσουν να εφοδιάσουν τους πληθυσμούς τους με προσιτά φάρμακα το ταχύτερο δυνατόν·

5. Είναι διατεθειμένη η Επιτροπή, έχονταςπόψη την έκθεση Khanbhai σχετικά με την καταπολέμηση της φτώχειας που ενέκρινε το Κοινοβούλιο στις 4 Οκτωβρίου 2001, ναποστηρίξει με σθένος το δικαίωμα των λαών των αναπτυσσομένων χωρών στηνγεία και τηνγειονομική περίθαλψη, καθώς και την πρόσβασή τους στις φαρμακευτικές αγωγές, τούτο δε μέσω της αντιπροσωπείας της στην προσεχήπουργική διάσκεψη του ΠΟΕ στο Κατάρ·

Απάντηση του κ. Lamy εξ ονόματος της Επιτροπής

(7 Ιανουαρίου 2002)

Η Επιτροπή έχει γνώση των συζητήσεων που πραγματοποιήθηκαν μεταξύ των ΗΠΑ του Καναδά και της Bayer, της εταιρείας που είναι κάτοχος του δικαιώματος ευρεσιτεχνίας, όσον αφορά τις πωλήσεις του φαρμάκου Ciproflaxin. Όπως φαίνεται, σε αμφότερες τις περιπτώσεις το ζήτημα έχει διευθετηθεί μεταξύ του κατόχου της ευρεσιτεχνίας και των αντίστοιχων αγοραστών χωρίς να παραβιαστούν τα δικαιώματα ευρεσιτεχνίας· αντίθετα, η Επιτροπή δεν έχει γνώση των αγορών ανάλογων φαρμάκων από παραγωγούς γενικών φαρμάκων στην Ινδία ή σε άλλες χώρες.

Σύμφωνα με τις πληροφορίες που διαθέτει η Επιτροπή, στην περίπτωση του άνθρακα δεν σημειώθηκε καμία παραβίαση των δικαιωμάτων πνευματικής ιδιοκτησίας και ούτε οι ΗΠΑ ούτε ο Καναδάς προσέφυγε σεποχρεωτικές άδειες.

Η Επιτροπή επισημαίνει ότι η συμφωνία για τα δικαιώματα πνευματικής ιδιοκτησίας στον τομέα του εμπορίου (TRIP) προβλέπει τη δυνατότητα χορήγησηςποχρεωτικών αδειών. Όπως επιβεβαιώθηκε στη δήλωση για τη συμφωνία TRIP και τη δημόσιαγεία, η οποίαιοθετήθηκε στην τέταρτη σύνοδοπουργών του ΠΟΕ που πραγματοποιήθηκε στη Ντόχα, κάθε μέλος έχει το δικαίωμα χορήγησηςποχρεωτικών αδειών και είναι ελεύθερο να καθορίζει τους λόγους βάσει των οποίων χορηγούνται οι άδειες αυτές. Επίσης, κάθε μέλος έχει την ευχέρεια να καθορίζει τί αποτελεί εθνική επείγουσα ανάγκη ή άλλες συνθήκες εξαιρετικά επείγουσας ανάγκης. Το τελευταίο αυτό σημείο είναι σημαντικό, δεδομένου ότι τα μέλη μπορούν να χορηγούνποχρεωτικές άδειες με συνοπτική διαδικασία στην περίπτωση εθνικής επείγουσας ανάγκης ή εξαιρετικά επείγουσας ανάγκης.

Η προαναφερόμενη δήλωση για τη συμφωνία TRIP και τη δημόσιαγεία, η οποία είναι σύμφωνη με τη θέση πουιοθέτησε η Κοινότητα πριν από τη Διάσκεψη, αποτελεί σημαντικό βήμα στις συζητήσεις για την πρόσβαση στα φάρμακα. Επίσης, διασαφηνίζει τη σχέση μεταξύ της συμφωνίας TRIP και του δικαιώματος των μελών του ΠΟΕ να λάβουν μέτρα στον τομέα της δημόσιαςγείας. Επιπλέον, η δήλωση αντικατοπτρίζει τη συναίνεση που έχει επιτευχθεί σχετικά με τον ορισμό της εγγενούς ελαστικότητας σε διάφορες σχετικές διατάξεις της συμφωνίας TRIP.